Koutinyo “Barselona”ga kerak emas. Braziliyalikning xizmatlari “Chelsi”ga taklif etildi

“Barselona” hozirda “Bavariya”da ijarada to‘p surayotgan yarim himoyachi Filipe Koutinyoni sotib yuborishni istamoqda.

Sky Sports’ning xabar qilishicha, katalon klubi 27 yoshli futbolchini “Chelsi” va boshqa bir qator klublarga taklif qilgan. Shuningdek, braziliyalik iqtidor egasiga o‘zgarishlar arafasida turgan “Nyukasl”dan ham qiziqish bor.
Avvalroq Koutinyo Premyer Ligaga qaytishga qarshi emasligini aytgandi.
 “Barselona” yozgi transferlar vaqtida 3 nafar futbolchidan tashqari barcha o‘yinchisini sotishga tayyor
Joriy mavsum Koutinyo “Bavariya” safida Bundesligada 22 o‘yin o‘tkazib, 8 gol va 6 ta samarali uzatmaga muallif bo‘ldi.
Yanada ko‘proq futbol va sport yangiliklaridan boxabar bo‘lishni istasangiz, “Daryo”ning Telegram’dagi rasmiy sport kanali — @daryo_sport’ga obuna bo‘ling!